**NÁRODNÁ RADA SLOVENSKEJ REPUBLIKY**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1848/2018

**1131a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o finančnej správe a o zmene a doplnení niektorých zákonov (tlač 1131)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

Národná rada Slovenskej republiky uznesením č. 1430 z 23. októbra 2018 pridelila vládny návrh zákona o finančnej správe a o zmene a doplnení niektorých zákonov (tlač 1131)na prerokovanie týmto výborom:

* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre financie a rozpočet,
* Výboru Národnej rady Slovenskej republiky pre verejnú správu a regionálny rozvoj,
* Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* **Výbor** Národnej rady Slovenskej republiky **pre financie a rozpočet** (uzn. č. 343 zo dňa 20. novembra 2018)
* **Ústavnoprávny výbor** Národnej rady Slovenskej republiky (uzn. č. 467 zo dňa 20. novembra 2018)
* **Výbor** Národnej rady Slovenskej republiky **pre verejnú správu a regionálny rozvoj** (uzn. č. 183 zo dňa 22. novembra 2018)
* **Výbor** Národnej rady Slovenskej republiky **pre sociálne veci** (uzn. č. 132 zo dňa 22. novembra 2018).

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú **tieto pozmeňujúce a doplňujúce návrhy:**

1. **V čl. I čl. 1** sa slová „spoločného vnútorného trhu“ nahrádzajú slovami „vnútorného trhu“.

Ide o legislatívno-technickú pripomienku; úpravou sa zosúlaďuje pojem s čl. 26 Zmluvy o fungovaní Európskej únie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I čl. 3** sa slová „so všeobecne záväznými právnymi predpismi“ nahrádzajú slovami „právnymi predpismi“.

Ide o legislatívno-technickú úpravu, ktorou sa precizuje navrhnuté ustanovenie. V rámci právneho poriadku Slovenskej republiky je v prípade definície princípu zákonnosti zaužívaný pojem „právne predpisy Slovenskej republiky“ (napr. v zákone č. 55/2017 Z. z. o štátnej službe a o zmene a doplnení niektorých zákonov v znení neskorších predpisov).

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 6 ods. 2** písm. g) sa slovo „obrat“ nahrádza slovom „ročný obrat“.

Ide o legislatívno-technickú úpravu, ktorou sa zosúlaďuje navrhovaná terminológia čl. I § 6 ods.2 písm. g) so znením navrhovaného ustanovenia čl. I § 6 ods. 4.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 20 odsek 5** znie:

„(5) Ak osobitný predpis77) alebo medzinárodná zmluva59) neustanovujú inak, informácie a osobné údaje z informačných systémov sa poskytujú alebo sprístupňujú štátnym orgánom alebo osobám podľa odseku 4 len na účely plnenia ich úloh podľa osobitných predpisov79). Informácie a osobné údaje podľa prvej vety nie sú verejne prístupné a štátne orgány a osoby uvedené v odseku 4 ich môžu poskytnúť alebo sprístupniť tretím osobám len s predchádzajúcim súhlasom finančnej správy; to neplatí, ak sa informácia alebo osobný údaj poskytli na účely konania podľa osobitných predpisov.79)“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Precizovanie textu.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 31 ods. 2** sa slová „s tým“ nahrádzajú slovami „s plnením úloh finančnej správy“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 37 ods. 4** sa za slovo „poučiť“ vkladá slovo „osobu“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 37 ods. 6** sa za slovo „inak“ vkladajú slová „nárok na náhradu podľa odseku 5“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 39 ods. 5** sa slovo „evidenciách“ nahrádza slovom „evidencii“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 40 ods. 1** prvej vete sa slovo „ktorého“ nahrádza slovom „ktorých“ a na konci prvej vety sa bodka nahrádza čiarkou a pripájajú sa tieto slová: „alebo na účely § 45 ods. 1.“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Ide o legislatívno-technickú úpravu, ktorou sa precizuje navrhované znenie. Zároveň sa v záujme vzájomnej súladnosti textu zakotvuje vnútorný odkaz na ďalší z dôvodov prehliadky osoby, a to na účel zistenia, či prehliadaná osoba má pri sebe zbraň (čl. I § 45 návrhu zákona).

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 49 ods. 1** sa slová „vykonanie jeho oprávnenia“ nahrádzajú slovami „výkon jeho oprávnení“ a v odseku 2 sa slovo „vykonanie“ nahrádza slovom „výkon“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 71 ods. 1** písm. a) sa nad slovom „predpisov“ doterajší odkaz „21)“ nahrádza odkazom „27)“.

Ide o legislatívno-technickú úpravu, ktorou sa upravuje nesprávny odkaz na poznámku pod čiarou.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 78 ods. 1 a 2** sa slová „§ 79 ods. 5“ nahrádzajú slovami „§ 79 ods. 4“.

Ide o legislatívno-technickú úpravu, ktorou sa upravuje nesprávny vnútorný odkaz.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 84 ods. 4** písm. a) a v písmene b) na konci sa vypúšťa slovo „alebo“ a v písmene c) druhom bode sa za slovo „služby,“ vkladá slovo „alebo“ a v treťom bode sa za slovo „správy,“ vkladá slovo „alebo“.

Ide o legislatívno-technickú úpravu. V zmysle legislatívnych pravidiel tvorby zákonov sa spojka „alebo“ vkladá medzi posledné dve alternatívy.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 94 ods. 4** písm. d) sa slová „ozbrojený príslušník finančnej správy nemá nárok na náhradu služobného platu,121)“ nahrádzajú slovami „má ozbrojený príslušník finančnej správy nárok na polovicu sumy nemocenského,121)“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Ustanovenie sa upravuje tak, aby vecne korešpondovalo s príslušnými ustanoveniami zákona č. 328/2002 Z. z. o sociálnom zabezpečení policajtov a vojakov.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 116 ods. 2** písm. f) sa slovo „sudcov“ nahrádza slovom „sudcu“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 117 ods. 4** sa slová „dňa pozbavenia“ nahrádzajú slovami „dňa dočasného pozbavenia výkonu štátnej služby“.

Ide o legislatívno-technickú úpravu, ktorou sa zosúlaďuje navrhovaná terminológia v texte ustanovenia.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 119 ods. 2** písm. j) sa slová „ku ktorým došlo“ nahrádzajú slovami „ktoré vznikli“.

Ide o legislatívno-technickú úpravu, ktorou sa precizuje navrhované ustanovenie, pričom sa navrhuje použitie terminológie navrhovanej v čl. I § 92 ods. 2.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 153 ods. 1** sa za slovami „všeobecného záujmu“ slovo „alebo“ nahrádza čiarkou.

Ide o legislatívno-technickú úpravu. V zmysle legislatívnych pravidiel tvorby zákonov sa spojka „alebo“ vkladá medzi posledné dve alternatívy.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 161 ods. 3** sa slová „Termín účinnosti a zvýšenie funkčných platov“ nahrádzajú slovami „Termín účinnosti zvýšenia funkčných platov a zvýšenie funkčných platov“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 168 v nadpise** a v texte ustanovenia sa slová „správy – čakateľa“ nahrádzajú slovami „správy čakateľa“ a slová „správy – čakateľov“ sa nahrádzajú slovami „správy čakateľov“.

Ide o legislatívno-technickú úpravu, ktorou sa zosúlaďuje terminológia navrhovaného ustanovenia s ustanovením čl. I § 77.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 169 v nadpise** a v texte ustanovenia sa slová „vyšetrovateľa – čakateľa“ nahrádzajú slovami „vyšetrovateľa čakateľa“ a slová „vyšetrovateľov – čakateľov“ sa nahrádzajú slovami „vyšetrovateľov čakateľov“.

Ide o legislatívno-technickú úpravu, ktorou sa zosúlaďuje terminológia navrhovaného ustanovenia s ustanovením čl. I § 106 ods. 5 a 6.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 224** sa slová „8 rokov“ nahrádzajú slovami „osem rokov“.

Ide o legislatívno-technickú úpravu. V zmysle legislatívnych pravidiel tvorby zákonov sa základné číslovky od 1 do 10 v texte zákona uvádzajú slovom.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 226 ods. 2** sa slovo „požiadajú“ nahrádza slovom „požiada“ a slovo „žiadajú“ sa nahrádza slovom „žiada“.

Ide o legislatívno-technickú úpravu, ktorou sa precizuje navrhované ustanovenie.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 258 ods. 1** písm. n) sa slová „prestal spĺňať podmienku štátneho občianstva“ nahrádzajú slovami „už nie je občanom podľa § 204 ods. 6“.

Ide o legislatívno-technickú úpravu. V čl. I § 258 ods. 1 písm. n) je upravená podmienka prepustenia zo štátnej služby z dôvodu, že neozbrojený príslušník finančnej správy prestal spĺňať podmienku štátneho občianstva. Podmienka štátneho občianstva je upravená výhradne pri ozbrojenom príslušníkovi finančnej správy (čl. I § 84 ods. 2), v ostatných prípadoch je v texte použitý pojem „občan“, ktorý je zároveň definovaný v čl. I § 204 ods. 6. Navrhované ustanovenie čl. I § 258 ods. 1 písm. n) sa preto navrhuje terminologicky zosúladiť.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 261 ods. 1** písm. a) sa nad slovom „doby“ doterajší odkaz „121)“ nahrádza odkazom „143)“.

Ide o legislatívno-technickú úpravu, ktorou sa upravuje nesprávny odkaz na poznámku pod čiarou.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 292 ods. 3** sa slová „do troch kalendárnych dní od uloženia, posledný deň tejto lehoty“ nahrádzajú slovami „počas odbernej lehoty, deň vrátenia nedoručenej zásielky jej odosielateľovi“ a za slovom „nedozvedel“ sa vypúšťajú bodkočiarka a slová „na túto lehotu sa nevzťahuje § 308 ods. 1 a 3 o počítaní času“.

Navrhuje sa zosúladiť právnu úpravu doručovania písomností podľa predloženého návrhu zákona s všeobecnou právnou úpravou doručovania v správnom konaní. Je nedôvodné, aby v prípade doručenia zásielky adresátovi potom, ako bola zásielka uložená na pošte a prevzatá kedykoľvek v lehote 18 dní, platila namiesto skutočného termínu doručenia fikcia doručenia - tretí deň po uložení zásielky. Uvedená prax spôsobuje nedôvodné skrátenie lehoty na podanie opravného prostriedku adresátom rozhodnutí. Navrhuje sa, aby v prípade doručenia zásielky adresátovi platil skutočný deň doručenia zásielky a nie zákonná fikcia.

**Ústavnoprávny výbor NR SR**

**Gestorský výbor odporúča schváliť.**

1. **V čl. I § 299 ods. 1** písm. a) sa za slovom „ktorý“ slovo „sa“ vypúšťa a slová „prieči zákonu“ sa nahrádzajú slovami „odporuje zákonu“.

Ide o legislatívno-technickú úpravu, ktorou sa zosúlaďuje terminológia predkladaného návrhu zákona s terminológiou použitou v § 39 Občianskeho zákonníka.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 303 ods. 10** sa slová „odsekov 1 až 8“ nahrádzajú slovami „odsekov 2 až 8“.

Ide o legislatívno-technickú úpravu, ktorou sa upravuje nesprávny vnútorný odkaz.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 311 ods. 2** sa slová „alebo na odmenu za služobnú pohotovosť“ nahrádzajú slovami „alebo na peňažnú náhradu za služobnú pohotovosť“.

Ide o legislatívno-technickú úpravu, ktorou sa zosúlaďuje terminológia v predkladanom návrhu zákona.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 323 ods. 8** a § 329 ods. 4 sa slovo „nezarátava“ nahrádza slovom „nezapočítava“.

Ide o legislatívno-technickú úpravu, ktorou sa zosúlaďuje terminológia v Prechodných ustanoveniach.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 325 ods. 2** a § 329 ods. 6 sa slová „§ 318“ nahrádzajú slovami „§ 319“.

Ide o legislatívno-technickú úpravu, ktorou sa upravuje nesprávny vnútorný odkaz.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. I § 325 ods. 15** sa za slová „odsekov 2 až 7“ vkladá čiarka a slová „odseku 19 písm. b)“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Úprava v odseku 15 sa rozširuje aj na kategóriu štátnych zamestnancov podľa navrhovanej úpravy v odseku 19 písm. b).

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 325 odsek 19** znie:

„(19) Rozhodnutie podľa odsekov 2 až 7 sa nevydá štátnemu zamestnancovi,

a) ktorého štátnozamestnanecký pomer podľa osobitného predpisu7) sa skončí 30. júna

2019,

b) ktorý dal výpoveď zo štátnozamestnaneckého pomeru podľa osobitného predpisu7) pred 1. júlom 2019 alebo ktorému bola daná výpoveď zo štátnozamestnaneckého pomeru podľa osobitného predpisu7) pred 1. júlom 2019, alebo ktorého štátnozamestnanecký pomer sa skončí po 30. júni 2019 na základe dohody o skončení štátnozamestnaneckého pomeru uzatvorenej pred 1. júlom 2019.“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Rozširuje sa okruh štátnych zamestnancov, ktorým Finančné riaditeľstvo SR nevydá rozhodnutie podľa § 325 ods. 2 až 7, aj o zamestnanca, ktorý pred 1. júlom 2019 podá výpoveď alebo mu je pred týmto dátumom daná výpoveď, alebo ktorého štátnozamestnanecký pomer sa skončí po 30. júni 2019 na základe dohody o skončení štátnozamestnaneckého pomeru uzatvorenej pred 1. júlom 2019.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 326** sa slová „k 1. júlu“ nahrádzajú slovami „dňom 30. júna“.

Navrhovaná úprava nadobúda účinnosť 1. apríla 2019, čo sa premietne do ustanovení o účinnosti.

Ide o legislatívno-technickú úpravu.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 331 ods. 9** sa vypúšťajú slová „po 30. júni 2019, ale“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Ustanovenie sa precizuje pre potreby aplikačnej praxe.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 331 ods. 10** tretej vete sa slová „prepustenia štátneho zamestnanca“ nahrádzajú slovami „výpovede štátnemu zamestnancovi“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Ide o zosúladenie terminológie so zákonom č. 55/2017 Z. z. o štátnej službe a o zmene a doplnení niektorých zákonov v znení neskorších predpisov.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I § 333** prvom bode, treťom bode a štvrtom bode sa doplnia ďalšie novely zákonov, ktoré sú v legislatívnom procese v druhom čítaní na 38. schôdzi Národnej rady Slovenskej republiky.

V čl. I § 333 (účinnosť 1. júla 2019) sa navrhuje doplnenie úvodných viet k zákonom, ktoré predmetné ustanovenie navrhuje zrušiť, o novely zákonov, ktoré sa rovnako nachádzajú v legislatívnom procese, konkrétne doplnenie úvodnej vety zákona č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov o novelu zákona nachádzajúcu sa v tlači 1216/čl. VI, úvodnej vety zákona č. 479/2009 Z. z. o orgánoch štátnej správy v oblasti daní a poplatkov a o zmene a doplnení niektorých zákonov v znení neskorších predpisov o novelu zákona, ktorá sa nachádza v tlači 1136/čl. VI a úvodnej vety zákona č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších predpisov o novely zákona nachádzajúce sa v tlači 1135/čl. XVI a v tlači 1136/čl. VIII.

**Výbor** **NR SR** **pre verejnú správu a regionálny rozvoj**

**Gestorský výbor odporúča schváliť.**

1. **V čl. VII bod 4** znie:

„4. V § 103 ods. 1 sa na konci pripája táto veta:

„Na účely tohto zákona sa za deň vzniku služobného pomeru ozbrojeného príslušníka finančnej správy, ktorý bol bezprostredne pred ustanovením do funkcie spojenej s pridelením služobnej zbrane neozbrojeným príslušníkom finančnej správy,43a) považuje deň jeho ustanovenia do funkcie spojenej s pridelením služobnej zbrane na vlastnú žiadosť alebo s jeho písomným súhlasom podľa osobitného predpisu;43b) týmto dňom sa takýto ozbrojený príslušník finančnej správy na účely tohto zákona považuje za prijatého do služobného pomeru.“.

Poznámky pod čiarou k odkazom 43a a 43b znejú:

„43a) § 71 ods. 10 zákona č. .../... Z. z.

43b) § 107 ods. 8 zákona č. .../... Z. z.“.“.

Navrhovaná úprava nadobúda účinnosť 1. júla 2019, čo sa premietne do ustanovení o účinnosti.

Určuje sa, aký moment sa považuje za deň vzniku služobného pomeru ozbrojeného príslušníka finančnej správy. Zároveň sa zakotvuje, že v tomto momente sa takýto príslušník považuje aj za prijatého do služobného pomeru.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. VII 6. bod § 143ai** v nadpise sa slovo „ustanovenie“ nahrádza slovom „ustanovenia“.

Ide o legislatívno-technickú úpravu.

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. VIII 5. bod sa v úvodnej vete** slová „§ 293ec“ nahrádzajú slovami „§ 293eg“ a v úvodnej vete a texte ustanovenia sa slová „§ 293ed“ nahrádzajú slovami „§ 293eh“.

Ide o legislatívno-technickú úpravu, ktorou sa mení označenie prechodného ustanovenia, nakoľko v zákone č. 317/2018 Z. z. čl. I 114. bod sa za § 293ee vkladajú § 293ef (účinnosť 1. január 2021) a § 293eg (účinnosť 1. január 2022).

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

1. **V čl. XVIII** sa slovo „colník“ nahrádza slovom „Colník“ a slovo „ozbrojený“ sa nahrádza slovom „Ozbrojený“.

Ide o gramatickú úpravu

**Výbor NR SR pre financie a rozpočet**

**Ústavnoprávny výbor NR SR**

**Výbor** **NR SR** **pre verejnú správu a regionálny rozvoj**

**Výbor NR SR** **pre sociálne veci**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 41**  hlasovať spoločne s návrhom gestorského výboru **schváliť.**

V.

Gestorský výbor na základe stanovísk výborov k vládnemu návrhu zákona o finančnej správe a o zmene a doplnení niektorých zákonov (tlač 1131) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona o finančnej správe a o zmene a doplnení niektorých zákonov (tlač 1131a) bola schválená uznesením gestorského výboruč**. 361 z 26. novembra 2018**.

Týmto uznesením výbor zároveň poveril spoločného spravodajcu **Radovana Baláža,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 26. novembra 2018

**Ladislav Kamenický, v.r.**

**predseda**

**Výboru NR SR pre financie a rozpočet**